Архимедовите винт помпи конструктивно се състоят от тръба с навита по нея спирала, поставена в улей с определен наклон. Цялата конструкция на помпата включва работния винт, лагери и задвижващо устройство. Биват основно две разновидности с отворена и затворена конструкция. При отворената конструкция работният винт се подставя в улей от стандартен бетон, като горната част на помпата остава непокрита. Наклонът обикновено е около 22 до 40о. Тази конструкция е много подходяща за пренасяне на утайки и от икономическа гледна точка е едно от най-ефективните решения. Затворената конструкция представлява тръба, в която е поставен работният винт. Принципът на действие по нищо не се различава от този на отворената конструкция. Външната тръба може да бъде неподвижна или въртяща се. Допустимият ъгъл на наклон обикновено не превишава 45о. Използването на стоманен улей увеличава износоустойчивостта в случаите, при които през помпата преминават минерални частици с различни размери.